Intel Compute Stick

Intel Compute Stick oli Inteli konstrueeritud meediakeskusena kasutamiseks mõeldud miniarvuti. Tegu oli väikseima Windowsi operatsioonisüsteemi kasutava arvutigaPiltch, Avram. (22. aprill 2015). Intel Compute Stick Review: World's Smallest Windows PC. Tom's Guide. Vaadatud 21. veebruaril 2024.. Intel Compute Stick ühendati HDMI-pesa kaudu kuvari või teleriga, sellega võis Bluetoothi või USB-liideste kaudu ühendada lisaseadmeid ja miniarvutil oli microSDXC-kaardiluger.

 Ajalugu 
pisi|vasakul|Vähese salvestusruumi tõttu oli microSDXC mälukaart miniarvuti kasutajatele kasulik lisaseade.

Esimene Intel Compute Sticki mudel avalikustati CES 2015 messilPortnoy, Sean. (7. jaanuar 2015). CES 2015: Intel introduces Compute Stick with Atom quad-core CPU. ZDNET. Vaadatud 22. veebruaril 2024. ja seade tuli müügile 24. aprillil 2015. Miniarvutil oli väikese energiatarbega neljatuumaline Intel Atom Z3735F protsessor, mis oli koos teiste Bay Traili tootepere süsteemikiipidega mõeldud eelkõige tahvelarvutite ja kaks-ühes sülearvutite jaoks. Seade oli saadaval kas 1 GB muutmälu (RAM) ja 8 GB välkmäluga (eMMC) või 2 GB RAM-i ja 32 GB eMMC-mäluga, mida sai vajadusel laiendada kuni 128 GB microSDXC-mälukaardiga. Sellest piisas meediamängijana kasutamiseks, kergemaks kontoritööks ja ekraanide jooksutamiseks, kuigi kasutajakogemus polnud alati ladusBuckley, Sean. (22. aprill 2015). Intel Compute Stick Review: Don’t Buy It. Gizmodo. Vaadatud 21. veebruaril 2024..

2015. aasta keskel avaldas Intel toodete teekaardi, mille kohaselt varustatakse teise põlvkonna Intel Compute Stickid lisaks Inteli Atomi seeria protsessoritega veel Intel Core M seeria protsessoritega. Need võimaldasid kasutada suuremat jõudlust nõudvaid arvutiprogramme ja tegeleda multitegumtööga – vähene jõudlus oli esimese põlvkonna seadmete puudus. Samuti uuendati uute miniarvutite liideseid ning kasvasid nii seadmete muutmälu kui ka salvestusruumi maht. Teiste uuenduste seas toodi välja MHL-liidese tugi, tänu millele polnud vaja ühilduva seadmega ühendatud Intel Compute Stickiga kasutada välist toiteplokki.Linder, Brad. (2. juuni 2015). Intel Compute Stick roadmap: Core M and 64GB model in 2015, Broxton models in 2016. Liliputing. Vaadatud 21. veebruaril 2024.

Erinevalt Inteli Next Unit of Computing miniarvutitest ei saatnud Intel Compute Sticke edu, mis ilmnes juba esimese poole aastagaRobtech. (22. september 2020). History of Intel NUC mini PC Documentary. YouTube. Vaadatud 21. veebruaril 2024.. Teise põlvkonna seadmete valikus olid ka ladusa kasutajakogemuse tagavad Intel's Skylake Core M seeria protsessorid koos enama RAM-igaLinder, Brad. (6. jaanuar 2016). Intel’s new Compute Stick is a Core M Skylake-powered PC Stick. Liliputing. Vaadatud 21. veebruaril 2024.. Aga võimsama protsessoriga eksemplarid maksid mitu korda rohkem kui algsed miniarvutid, mis muutis seadmed nišikauba kohta kalliks.Rubino, Daniel. (21. november 2018). Intel 2nd Generation Compute Stick with Core m5: is it worth $500?. Windows Central. Vaadatud 21. veebruaril 2024.

Intel Compute Stickide pakkumine lõpetati 2. oktoobril 2020, turvauuendusi tehti kuni 30. septembrini 2022 ja alates 2. aprillist 2024 ei paku Intel seadmele mingisugust tuge. Samas pakuvad teised tootjad sarnase funktsionaalsuse ja suurusega miniarvuteidHunt, Gale. (5. mai 2023). Best PC sticks 2023: Great picks for gaming, media server. Windows Central. Vaadatud 21. veebruaril 2024.. Alternatiivid on veel odavamad seadmed, nagu Chromecast, mis annavad igale ekraanile nutikad funktsioonid, ja sarnase funktsioonivalikuga Apple TV meediumipleier.

 Viited 

 Välislingid 

Kategooria:Intel
Kategooria:Personaalarvutid